cyanic-selkie/wikianc huggingface dataset:
Մանանեխ (համեմունք)
Հումքի տարատեսակներ
Սարեփյան մանանեխը տարածված է Ռուսաստանում։ Այն հայտնի է նաև շագանակագույն, չինական, հնդկական անուններով։ Այն իրենից ներկայացնում է բավականին մեծ հատիկ շագանակագույն գույնի։ Խոհարարական տեսանկյունից մոտ է սև մանանեխին, բայց իր մեջ պարունակում է ավելի փոքր քանակությամբ սինգլին։ Հաճախ մատուցվում է բաց դեղին փոշու տեսքով։ Սրանից պատրաստում են սովորական սեղանի մանանեխ, այն բոլորից հաճախ կիրառվում է եվրոպական բաղադրատոմսերում։ Ռուսաստանից բացի սարեփյան մանանեխը նաև աճեցնում են Միջին Ասիայում, Հեռավոր Արևելքում, Վոլգայի շրջանում, Ուկրաինայում ։
Սպիտակ մանանեխը դեղին, անգլիական մանանեխն է, ծագում է Եվրոպայից, ունի բաց գույնի խոշոր սերմեր։ Ի տարբերություն սևի և շագանակագույնի, սպիտակ մանանեխը պակաս կծու է, որը ավելի շատ արտահայտվում է համի մեջ, քան հոտի։ Այս մանանեխը օգտագործվում է մարինադներում։ Սպիտակ մանանեխը ավելի հայտնի է ԱՄՆ-ում ։ Սպիտակ մանանեխի համաշխարհային բերքի մեծ մասը աճեցվում է Կանադայում ։
Մանանեխի պատրաստման եղանակներ
Բազմաթիվ ազգեր միջնադարից սկսած ունեն մանանեխի պատրաստման և օգտագործման սեփական ավանդույթները ։ Մանանեխի տարատեսակների համը կարող է տարբերվել տարբեր երկրներում։ Եվրոպական երկրների մեծ մասում և ԱՄՆ-ում նախընտրում են փափուկ մանանեխը, հնարավորինս համային ավելցուկների մեծ քանակությամբ ։ Ռուսաստանում և Լեհաստանում հաճախ օգտագործում են շագանակագույն կծու մանանեխ, առանց կծուն թեթևացնող ավելցուկների։
Կծու մանանեխը հեշտ է պատրաստել տնային պայմաններում։ Դրա համար մանանեխի փոշին խառնում են գինու, քացախի, գարեջրի կամ ջրի հետ անհրաժեշտ խտությամբ և թողնում են հանգստանա մոտ 10 րոպե` ավելացնելով շաքար։ Նման մանանեխ սովորաբար պատրաստում են անմիջապես մատուցելուց առաջ, որովհետև այն կարող է սառել բավականին արագ ։
Ցանկանալով բարձրացնել ռուսական մանանեխի համային որակները խոհարարները համեմունքին ավելացնում են տարբեր ավելցուկներ։ Մանանեխը պատրաստվում է տարբեր բաղադրատոմսերով.
Ազդեցությունը մարդու օրգանիզմի վրա
Մանանեխում պարունակվող ցնդող նյութերը բացում են ախորժակը, ակտիվացնում են նյութափոխանակությունը, հեշտացնում են սպիտակուցների մարսումը ։
Հին ժամանակներում մանանեխին վերագրում էին բուժիչ հատկություններ։ Դրանով բուժել են ատամնացավը, մրսածությունը, շնչառական խնդիրները և այլն։ Գինու հետ խառնած մանանեխը օգտագործել են որպես հակաբորբոքային միջոց։ Մանանեխ օգտագործել են նաև խրոնիկական հիվանդությունների ժամանակ։ Ասվել է նաև որ մանանեխը կարող է մաքրել թույնը օրգանիզմից և լուսավորել գիտակցությունը ։
Մեր օրերում մանանեխը նույնպես համարվում է դեղամիջոց, որի օգտագործումը խթանում է մարսողությանը, օգնում է փորկապության և վարակների ժամանակ և փոքրացնում է սրտանոթային համակարգի հիվանդություների հավանականությունը ։ Ժողովրդական բժշկությունում մանանեխը կիրառվում է ստամոքսաաղիքային հիվանդությունների բուժման համար ։
Տուբերկուլոզի և երիկամների բորբոքային հիվանդությունների դեպքում մանանեխը հակացուցված է ։
Շատ կծու մանանեխի կիրառումը կարող է առաջացնել թքարտադրություն, լեզվի և քիմքի այրում ։ Մանանեխի բոլոր բաղադրիչները, այդ թվում հատիկները և մանանեխային փոշին կարող են ալերգիա առաջացնել և անաֆիլակտիկ ցնցման պատճառ դառնալ ։
Արտաքին հղումներ
Կատեգորիա:Համեմունքներ
Ստիլա
Ստիլա (Стила), գյուղ Ուկրաինայի Դոնեցկի մարզի Ստարոբեշևսկի շրջանում։ Հիմնադրվել է 1780 թվականին։
2001 թվականի տվյալներով Ստիլա գյուղում բնակվում էր 2 199 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ստարոբեշևսկի շրջանի բնակավայրեր Կատեգորիա:Ուկրաինայի գյուղեր Կատեգորիա:1780 թվականին հիմնադրված բնակավայրեր
Դինոս Սիոտիս
Դինոս Սիոտիս (Ντίνος Σιώτης, 19 դեկտեմբերի, 1944, Տինոս, Հունաստան), հույն բանաստեղծ, լրագրող։
Կենսագրություն
Դինոս Սիոտիսը ծնվել է 1944 թվականի դեկտեմբերի 19-ին Տինոս կղզում։ Աթենքում ուսումնասիրել է իրավունք, Սան Ֆրանցիսկոյում՝ համեմատական գրականագիտություն։ Որպես մամուլի խորհրդական աշխատել է Սան Ֆրանցիսկոյում, Նյու Յորքում, Բոստոնու ու Օտտավայում։
Հրատարակել է բանաստեղծությունների ու արձակ ստեղծագործությունների 20 ժողովածուներ, այդ թվում՝ երեք ժողովածու անգլերենով ու մեկը ֆրանսերենով, ինչպես նաև տասնյակ ամսագրեր։ Հրատարակել է նաև մեկ վեպ։ Առաջին ժողովածուն, որ լույս է տեսել 1969 թվականին, վերնագրված էր «Απόπειρα»։ 1979 թվականից գրել է գրական անդրադարձներ մայրաքաղաքային «Տո Վիմա» և «Էլեֆտերոտիպիա» թերթերի համար։ Դինոս Սիոտիսի բանաստեղծություններն ու հոդվածները թարգմանվել են եվրոպական ու ասիական շատ լեզուներով։
Դինոս Սիոտիսը գլխավորում է անգլալեզու «Mondo Greco» գրական ամսագիրը, որ հրատարակվում է «(δε) κατα» ոչ առևտրական գրական կազմակերպության կողմից, որն էլ հիմնադրվել է բանաստեղծ Պանոս Կապոնիսի կողմից։ Դինոս Սիոտիսը աշխատում է նաև Poetix գրական ամսագրում ։ «Η αυτοβιογραφία ενός στόχου» գրքի համար 2007 թվականին արժանացել է Պետական առաջին մրցանակի պոեզիայի բնագավառում։
Արտաքին հղումներ
Կատեգորիա:Հույն գրողներ Կատեգորիա:Հույն բանաստեղծներ Կատեգորիա:Հույն լրագրողներ
Ինդիանա (օպերա)
Ինդիանա, Տիգրան Չուհաճյանի օպերան ։
Պատմական ակնարկ
Տիգրան Չուհաճյանի պակաս հայտնի օպերային ստեղծագործություններից, ըստ տարբեր կարծիքների՝ գրվել է 1897 թվականին կամ 1870-ականների երկրորդ կեսին ։ Յոզեֆ (Հովսեփ) Յազըճյանի լիբրետոն, գրված է Աբույուլհակ Համիդի համանուն ստեղծագործության հիման վրա ։ Իր ժանրով «Ինդիանան» հայրենասիրական օպերա է , երաժշտագետ Աննա Ասատրյանի կարծիքով՝ կոմպոզիտորի լավագույն ստեղծագործություններից է ։ Օպերայի ձեռագրերը պահվում են Երևանի գրականության և արվեստի թանգարանում՝ Չուհաճյանի արխիվներում ։ Օպերան ուսումնասիրվել է նաև երաժշտագետներ Գ.Ստեփանյանի և Մ. Մուրադյանի կողմից ։
Արտաքին հղումներ
Կատեգորիա:Օպերաներ այբբենական կարգով Կատեգորիա:Տիգրան Չուխաջյանի օպերաներ
Ռիկ Ավիլես
Կենսագրություն և կարիերա
1940-ական թվականներին Ռիկ Ավիլեսի ծնողները Պուերտո Ռիկոյից արտագաղթեցին ԱՄՆ, «լավ կյանք» ստեղծելու նպատակով։ Նրանք ապրեցին Մանհեթենում, Նյու Յորք, որտեղ Ռիկը ամուսնացել է ։
1970 ականներին և 1980 ակկաններին նա աշխատել է որպես կատակերգու Նյու Յորքի գիշերային ակումբերից մեկում։ 1981 թվականին նկարվել է ֆիլմում։ Հայտնի է դարձել «Ուրվական»ը ֆիլմի Վիլլի Լոպես դերով։ Ռիկը խաղացել է 30 դեր, ֆիլմերում և հեռուստասերիալներում։
Ռիկը մահացել է 1995 թվականի մարտի 17-ին, 42 տարեկան հասակում ՄԻԱՎ/ՁԻԱՀ հիվանդությունից ։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի կատակերգուներ Կատեգորիա:ՁԻԱՀ-ի հետ կապված հիվանդություններից մահացածներ Կատեգորիա:Ամերիկացի կինոդերասաններ
Պալոմաս
Պալոմաս (Isla de las Palomas), ոչ մեծ կղզի Միջերկրական ծովում, Ջիբրալթարի նեղուցին մոտ, գտնվում է Կամպո դե Ջիբրալթար շրջանի Կադիս պրովինցիայում (Անդալուզիա)։
Նեղուցի երկու ափերին իշխելու շրջանում արաբներ Տարիֆում հատուկ աղյուսակով տուրք էին գանձում նեղուցով անցնող բոլոր նավերից` փոխադրվող բեռի քանակին և որակին համապատասխան։ Արդյունքում տարբեր տեսակի, այդ թվում և` մաքսային գանձումների համար կազմված աղյուսակներն սկսեցին կիրառել նաև այլ երկրներում, և տարիֆ բառը համընդհանուր գործածություն ստացավ։
Կատեգորիա:Իսպանիայի կղզիներ Կատեգորիա:Անմարդաբնակ կղզիներ Կատեգորիա:Միջերկրական ծովի կղզիներ
Tecmo
Tecmo, ճապոնական ընկերություն, որը զբաղվում է համակարգչային խաղերի մշակմամբ։ Ընկերությունը հիմնադրվել է 1967 թվականին։ 2009 թվականին ընկերությունը միավորվեց Koei կազմակերպության հետ, ձևավորելով՝ Tecmo Koei հոլդինգ, և սկսեց խաղեր թողարկել այդ անվան տակ, մինչև 2010 թվականը, որից հետո նորից դարձավ անկախ ընկերություն։ Ներկա պահին ընկերությունը հայտնի է այնպիսի խաղաշարերով, ինչպիսիք են՝ Star Force, Dead or Alive, Ninja Gaiden, Deception, Monster Rancher, Rygar, Tecmo Bowl, Fatal Frame, Tōkidenshō Angel Eyes և Gallop Racer։ Ընկերության գլխավոր գրասենյակը տեղակայված է Տոկիո քաղաքում, ինչպես նաև ունի գրասենյակ Տորրանս քաղաքում ։
Պատմություն
Ընկերությունը հիմնադրվել է 1967 թվականի հուլիսի 31-ին, հաշվարկող սարքեր մշակողի կողմից, երկու տարի անց սկսեց վաճառել սեփական արտադրության զվարճանքի ապրանքներ ։ 1981 թվականին ԱՄՆ-ում հիմնադրվեց դուստր ընկերությունը, որը կրում էր U.S. Tehkan անվանումը, մեկ ամիս անց Ճապոնիայում թողարկվեց խաղային սարք Tehkan անունով։ Այն իրենից ներկայացնում էր Pleiads խաղը, որը տարածվում էր ԱՄՆ-ում Centuri ընկերության կողմից։ Ավելի ուշ լույս տեսան դասական խաղեր՝ Bomb Jack և Tehkan World Cup։ 1986 թվականի հունվարի 8-ին ընկերությունը պաշտոապես փոխարինեց անվանումը դառանալով՝ Tecmo։
2008 թվականի հունիսին ընկերության ֆինանսական վճակը կտրուկ ծանրացավ, որի համար պատճառ հանդիսացավ խաղեր դիզայներ Թոմոնոբու Իտագակի հետ ունեցած դատական պարզաբանութուններ, ով նաև դուստր ստուդիայի՝ Team Ninja ղեկավարներ։ Հեղինակային իրավունքների խախտման և հոգեբանական վնասներ հասցնելու մեղադրանքով ընկերությունը աշխատակցին վճարեց 145 միլլիոն իյեն ։ Նույն մեղադրանքով դատական գործեր բացեցին նաև այլ աշխատակիցներ, որի արդյունքում ընկերությունը կանգնեց սնանկացման եզրին ։ Օգոստոսի 29-ին Square Enix ցանկություն հայտնեց գնել ընկերության բաժնետոմսերի 30%-ը 22,3 միլլիարդ իյենով ։ Սակայն սեպտեմբերի 4-ին ընկերությունը մերժեց այս առաջարկը ։ Դրա փոխարեն Tecmo-ն որոշեց միավորվել Koei ընկերության հետ, միավորման գործընթացը տևեց ավելի քան կես տարի, և միայն 2009 թվականի ապրիլի 1-ին հայտնվեց  Tecmo Koei հոլդինգը։
Ծանոթագրություններ
Կատեգորիա:Ընկերություններ Կատեգորիա:Ընկերություններ այբբենական կարգով Կատեգորիա:Համակարգչային խաղեր Կատեգորիա:Ստուդիաներ Կատեգորիա:Համակարգչային խաղեր արտադրողներ այբբենական կարգով
(763) Կուպիդո
(763) Կուպիդո (Cupido), աստերոիդ աստերոիդների հիմնական գոտում։ Հայտնաբերվել է 1913 թվականի սեպտեմբերի 25-ին Ֆրանց Կայզերի կողմից Հայդելբերգում ։
Միջին հեռավորությունը Արեգակից կազմում է 2,240705 ա. մ., առավելագույնը մոտենում է 1,8691 ա. մ. հեռավորության վրա և հեռանում 2,6123 ա. մ. ։ Արեգակի շուրջ մեկ ամբողջական պտույտ է կատարում 1225,11 երկրային օրվա ընթացքում, իր ուղեծրով շարժվելով միջինում 0,293851 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,08° անկյուն։
Կուպիդո աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Արտաքին հղումներ
Կատեգորիա:Ֆլորայի ընտանիքի աստերոիդներ Կատեգորիա:1913 թվականին հայտնաբերված աստղագիտական մարմիններ Կատեգորիա:Ֆրանց Կայզերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ստրոիտել (ավան, Ստարոբեշևսկի շրջան)
2001 թվականի տվյալներով Ստրոիտել ավանում բնակվում էր 402 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ստարոբեշևսկի շրջանի բնակավայրեր Կատեգորիա:Ուկրաինայի ավաններ
Սուրբ Գևորգ եկեղեցի (Կանաչուտ)
Սուրբ Գևորգ եկեղեցի, Հայ Առաքելական եկեղեցի Արարատի մարզի Կանաչուտ գյուղում։ Ընդգրկված է Կանաչուտի պատմության և մշակույթի անշարժ հուշարձանների ցանկում։
Պատմություն
Գտնվում է Կանաչուտ գյուղի մեջ։ Կառուցվել է 1908 թվականին։ Ուղղանկյուն հատակագծով, արևելքից արևմուտք ձգված, երկթեք տանիքով կառույց է։ Արևելյան կողմում ավագ խորանն է՝ կից ավանդատներով։ Ունի երկու մուտք՝ արևմտյան և հարավային ճակատներում։ Կառույցի անկյունները հարդարված են կիսասյուներով։ Եկեղեցու հարավային պատին ագուցված է 12-13-րդ դարերի խաչքար։ Կառուցված է տեղական գորշ տուֆով։ Եկեղեցին չի գործել 1937 թվականից։
Հիմնովին վերակառուցվել է 2007 թվականին, տեղաբնակ ՀՀ ոստիկանության պետ (2008-2011 թվականներ) Ալիկ Սարգսյանի հովանավորությամբ։ 2007 թվականի ապրիլի 14-ին Նավասարդ սրբազանը վերաօծել է Կանաչուտ գյուղի վերակառուցված Սուրբ Գևորգ եկեղեցին։ Վերակառուցման հեղինակը ճարտարապետ Հակոբ Բաբախանյանն է։ Եկեղեցու արևմտյան պատին զետեղված է արձանագրություն եկեղեցու վերակառուցման մասին ։
Վիքիբառարան
Ի վերջո վիքիբառարանի նպատակն է սահմանել «բոլոր լեզուների բոլոր բառերը» ։
Ծանոթագրություններ
Կատեգորիա:Վիքիմեդիայի նախագծեր
Էլվինը և բուրունդուկները (սերիալ)
Էլվինը և բուրունդուկները (ALVINNN !!! and the Chipmunks) ամերիկա-ֆրանսիական մուլտսերիալ, որը հիմնվել է Էլվինը և բուրունդուկները և The Chipettes խմբերի ելույթների վրա ։ 25 տարվա ընդմիջումից հետո, սերիալի պրեմիերան նշանավորում է նրանց առաջին համատեղ ելույթը՝ 1990 թվականից։ Սերիալն առաջին անգամ լույս տեսավ 2015 թվականի մարտի 30-ին Ֆրանսիայում ՝ M6 հեռուստաալիքով և հոկտեմբերի 12-ին Nickelodeon Junior հեռուտաալիքով, ինչպես նաև օգոստոսի 3-ին ԱՄՆ-ում՝ Nickelodeon ալիքով ։
Սյուժեի նկարագրություն
Ինչպես «Էլվին և բուրունդուկները» բոլոր նախկին ադապտացիաներում սերիալը պատմում է Դևիդ Սևիլի մասին, ամուրի, որը դաստիարակում է երեք բուրունդուկ ։ Երբեմն նրա համբերության բաժակը լցնվում է և նա կանչում է «ԷԼՎԻՆՆՆ», քանի որ ամեն չարության մեջ մասնակցում է Էլվինը։ Սերիալի իրադարձությունները կատարվում են մեր օրերում և մեջին քննարկվում են արդի թեմանները ։
Ծանոթագրություններ
Կատեգորիա:Ամերիկյան մուլտսերիալներ Կատեգորիա:Էլվինը և բուրունդուկները Կատեգորիա:Անգլերեն հեռուստասերիալներ
Իգնացի Նիկորովիչ
Իգնացի Նիկորովիչ (Ignacy Nikorowicz, ), հայկական ծագումով, լեհ բանաստեղծ թատերագիր և արձակագիր։
Յուզեֆ Նիկորովիչի որդին։
Կենսագրություն
Իգնացի Նիկորովիչը իրավագիտություն և փիլիսոփայություն է ուսումնասիրել Լվովում, Կալկսբուրգում, Կրակովում, Վիեննայում և Փարիզում։ 1892 թվականից խմբագրել է «Շվիատ» թերթը։ 1894 թվականին հիմնել է «Զագլոբա» շաբաթաթերթը։ Գրել և բեմադրել է լեհերեն և գերմաներեն թատերախաղեր։ «Զանգակահարը» պատմվածքը (1916) նվիրված է Հայոց Եղեռնին։ 1927 թվականին նշանակվել է Մարսելի լեհական հյուպատոս։ 1930 թվականին նրան շնորհվել է «Լվովի գրական մրցանակը» ։
Թաղված է Կրակովի Ռակովիցկի գերեզմանատանը ։
Նշումներ
Կատեգորիա:Լեհ գրողներ Կատեգորիա:Լեհ բանաստեղծներ Կատեգորիա:Լեհ թատերագիրներ Կատեգորիա:Լեհ արձակագիրներ
Վալդաստիկո
Վալդաստիկո  (Valdastico), կոմունա Իտալիայում։ Գտնվում է Վենետո մարզում՝ Վիչենցա գավառում ։
Բնակչությունը կազմում է 1480 մարդ (2008), բնակչության խտություն՝ 64 մարդ/կմ²։ Զբաղեցնում է 23 կմ² մակերես։ Փոստային ինդեքս 36040։ Հեռախոսային կոդ՝ 0445։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Առնետավազք
«Առնետավազք» (Rat Race), Ջերի Ցուկերի 2001 թվականի արկածային կատակերգությունը, որը նկարահանվել է Կանադայի և ԱՄՆ-ի հետ համատեղ։ Գլխավոր դերերում հանդես են գալիս՝ Ջոն Քլիզը, Ռոուեն Ատկինսոնը, Քյուբա Գուդինգ Կրտսերը, Վուպի Գոլդբերգը, Ջոն Լովիցը և Սեթ Գրինը։
Ֆիլմի գովազդային կարգախոսն է. «563 մղոն։ 9 մարդ։ 2 միլիոն դոլար։ 1001 խնդիր»։
Սյուժե
Ֆիլմի սյուժեն նման է Սթենլի Քրամերի «Այս խելագար, խելագար, խելագար աշխարհը» ֆիլմին։ Լաս Վեգասում գտնվող խաղատան սեփականատեր և միլիարդատեր Դոնալդ Սինքլերը տարօրինակ մրցույթ է կազմակերպում։ Նա վեց ոսկյա ժետոն է թաքցնում։ Բոլորովին պատահականորեն հաջողակները ձեռք են բերում այդ ժետոնները, որոոնք մրցավազքի հրավերներ են ստանում։ Երկու միլիոն դոլար գումարը թաքցրած է յոթ հարյուր կիլոմետր հեռավորության վրա գտնվող պահակասենյակի դարակներից մեկում։ Այն գտնվում է Նյու Մեքսիկո նահանգի Սիլվեր Սիթի քաղաքում։ Յուրաքանչյուրին տրվել է պահակասենյակի արկղիկի բանալի։ Մրցանակը կտրվի նրան, ով առաջինը կհասնի գումարին։ Բայց դա սովորական մրցավազք չէ։ Սինքլերը հավաքել է հարուստներն, որպեսզի նրանք խաղադրույք կատարեն։ Մրցույթի մասնակիցները չգիտեն, որ մագնատը և նրա հարուստ ընկերները հետևում են բոլորին։ Ինչպես նաև այս մրցավազքում կա մեկ կանոն, ըստ որի՝ չկա ոչ մի կանոն։
Արտաքին հղումներ
Կատեգորիա:2001 ֆիլմեր Կատեգորիա:Կանադական կինոկատակերգություններ Կատեգորիա:Ջերի Ցուկերի ֆիլմեր Կատեգորիա:Անգլերեն ֆիլմեր Կատեգորիա:Paramount Pictures ֆիլմեր Կատեգորիա:Ամերիկյան արկածային ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:2000-ականների կինոկատակերգություններ Կատեգորիա:Ամերիկյան ֆիլմեր Կատեգորիա:Ամերիկյան կինոկատակերգություններ Կատեգորիա:Կալիֆոռնիայում նկարահանված ֆիլմեր Կատեգորիա:Կանադական արկածային ֆիլմեր Կատեգորիա:2000-ականների արկածային ֆիլմեր Կատեգորիա:Ռիմեյք ֆիլմեր Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Քնար (համաստեղություն)
Քնար (լատիներեն Լyre, հունարեն λύρα), հյուսիսային կիսագնդի փոքր համաստեղություններից է։ Շրջապատված է Հերկուլես, Կարապ, Վիշապ, Աղվեսիկ համաստեղություններով։ Տեսանելի է նաև հարավային կիսագնդից` ձմռան ամիսներին։ Միջազգային աստղագիտական միության կողմից ճանաչված 88 համաստեղություններից մեկն է։ Հին աշխարհում ընդգրկված է եղել Պտղոմեոսի կազմած համաստեղությունների ցուցակում։
Աստղերը
Քնարի ամենապայծառ աստղը` Վեգան (0.03m), հյուսիսային կիսագնդի պայծառությամբ երկրորդ աստղն է (Եզնարածի Արկտուրից հետո)։ Անվանումը գալիս է արաբական «ալ-նասր ալ վակ» բառից, ինչը թարգմանաբար նշանակում է հարձակվող անգղ։ Վեգան ունի կապտասպիտակավուն երանգ և ամռան ու աշնան ամիսներին մութն ընկնելուն պես երկնքում գտնվում է մեր գլխավերևում՝ զենիթում։ Ամառային եռանկյան անկյուններից մեկն է։ Դեպի Վեգան է ուղղված Վիշապի գլուխը։ Եթե Վեգան համեմատելու լինենք Արեգակի հետ, ապա այն վերջինից 51 անգամ ավելի էներգիա է առաքում և գտնվում է մեզանից 26.5 լուսատարի հեռավորության վրա, տրամագիծը մեծ է Արեգակի տրամագծից 2.5 անգամ։ Վեգայի մոտ է գտնվում Լիրիդներ ասուպային հոսքի ռադիանտը (19-24 ապրիլ)։ Առավելագույն հոսքը՝ ապրիլի 22-ին։ 1922 թ. այստեղ դիտվել է «աստղային անձրև»։
Սուրբ Գևորգ եկեղեցի (այլ կիրառումներ)
Սուրբ Գևորգ անվանումով կան հետևյալ եկեղեցիները՝
Քնար (համաստեղություն)
Աստղերը
Վեգայից մի փոքր վերև ու ձախ (հյուսիս-արևելք) գտնվում է ε Lyr-ը։ Մինչև իսկ անզեն աչքով, իհարկե, սուր տեսողությամբ օժտված մարդիկ, կարող են տեսնել, որ այն կրկնակի աստղ է (5.1m և 5.1m)։ Իրենց հերթին ε1-ը և ε2-ը նույնպես կրկնակի աստղեր են, որոնց զանազանելու համար աստղադիտակ է անհրաժեշտ։ Բոլոր 4 աստղերն էլ սպիտակ գույնի են։
β Lyr-ը, որը գտնվում է համաստեղության ստորին աջ գագաթում, փոփոխական աստղ է։ Այն 2.91 օրում իր պայծառությունն անընդհատ փոխում է 3.4m-ց մինչև 4.3m։ γ և β աստղերի միջև գտնվում է «Օղակ» (M57) մոլորակաձև միգամածությունը։ Քնար համաստեղության բնորոշ պատկերը γ (3.24m), β (3.38m), ζ(4.0m), δ (5.0m) աստղերով կազմված զուգահեռագիծն է։
Անվանումները
Համաստեղությունը մարմնավորում է առասպելական երաժիշտ Օրփեոսի քնարը։ Առասպելի համաձայն, Զևսը արծվին կարգադրում է դուրս բերել Օրփեոսի մահից հետո գետն ընկած քնարը, և երկուսին էլ «տեղավորում է» երկնքում։ Ավելի ուշ Քնարն անվանեցին Կրիա, որովհետև հնում քնարը պատրաստում էին կրիայի զրահից։ Էլ ավելի ուշ այդ քնարն ամրացրին Անգղին և համաստեղությանը տվեցին որսի վրա հարձակվող թռչունի անունը։ Հետագայում դրանք մերժվեցին, և մնաց միայն Քնարը։
Հայերը Քնար համաստեղությունը կոչել են Վահան։
Գրականություն
Սերգեյ Ներսիսյան, Աստղալից երկինք, Երևան, Դար, 2000 թ, ISBN 99930-845-1-4
Կատեգորիա:Կատաստերիզմներ
Մաստակ (փուչիկով)
Փուչիկով մաստակ (Bubble gum), մաստակի տեսակ, որը նախատեսված է բերանից փուչիկի տեսքով փչելու համար։
Մաստակի համ
Թեև մաստակն ունի «բույր», որը ստանալու համար խառնվում են տարբեր արհեստական բուրավետիչներ, ներառյալ՝ բարդ էսթերներները, այն տարբեր ընկերությունների արտադրանքում տարբեր է ։ Օգտագործված բարդ էսթերները կարող են պարունակել մեթիլսալիցիլատ, էթիլբուտիրատ, բենզիլացետատ, ամիլացետատ կամ կինամիկ ալդեհիդ ։ Բնական պղպջակների բուրավետիչ կարող է ստացվել բանանի, արքայախնձորի, դարչինի, մեխակի և սպնդուկի համադրությամբ ։ Որպես բաղադրիչներ առաջարկվել են նաև վանիլային, բալի, կիտրոնի և նարնջի յուղ ։
Բաղադրություն
Ժամանակակից մաստակում, եթե օգտագործվում է բնական կաուչուկ, այն պետք է անցնի մաքրության մի քանի փուլ։ Այնուամենայնիվ, մաստակների ժամանակակից տեսակների մեծ մասում օգտագործում է  էսինթետիկ մաստակի վրա հիմնված նյութեր։ Այս նյութերը թույլ են տալիս ավելի երկարատև համ, ավելի լավ հյուսվածք և նվազեցնում կպչունությունը ։
Պատմություն
1928 թվականին Վալտեր Դիմերը՝ Ֆիլադելֆիայում գտնվող Ֆլեր Չևինգ ընկերության հաշվապահը, փորձարկել է մաստակի նոր բաղադրատոմսեր։ Պարզվել է, որ մի բաղադրատոմս, որը հիմնված է «Blibber Blubber» մաստակի բանաձևի վրա, ավելի քիչ կպչուն է, քան սովորական մաստակը և ավելի հեշտ է ձգվում։ Այս մաստակը մեծ հաջողություն է ունեցել և ի վերջո Ֆլերի նախագահի կողմից անվանվել է կրկնակի մաստակ՝ իր առաձգական հյուսվածքի պատճառով։
Սա մնացել է մաստակի գերիշխող ապրանքանիշը մինչև Երկրորդ համաշխարհային պատերազմի ավարտը, երբ շուկա է մտել բազոկա մաստակը ։
Մինչև 1970-ական թվականները մաստակը դեռևս հակված էր կպչել մարդու դեմքին։ Այդ ժամանակ ներմուծվել է սինթետիկ փուչիկ, որը գրեթե երբեք չէր կպչում, քանի որ փուչիկը դուրս էր գալիս։ Առաջին ապրանքանիշերը, որոնք օգտագործեցին այս նոր սինթետիկ մաստակի բաղադրությունը, ԱՄՆ-ում։
Փուչիկով մաստակը ստացավ իր բնորոշ վարդագույն գույնը, քանի որ սկզբնական բաղադրատոմսը, որի վրա աշխատել է Դիմերնը, արտադրում էր մռայլ մոխրագույն մաստակ, ուստի նա ավելացրեց կարմիր ներկ (նոսրացված մինչև վարդագույն), քանի որ դա միակ ներկն էր, որը նա ուներ այդ ժամանակ ։
Բուրմունքներ
Համային առումով երեխաները հակված են նախընտրել ելակի և ազնվամորու համերը՝ մերժելով ավելի բարդ համերը, քանի որ նրանք ասում են, որ դրանք ստիպում են նրանց կուլ տալ մաստակը, քան շարունակել ծամել։
Զբոսաշրջություն
Փուչիկների ծառուղի զբոսաշրջային գրավչություն  կենտրոն է Սան Լուիս Օբիսպո, Կալիֆորնիայում, որը հայտնի է իր օգտագործված մաստակի կուտակում  ծառերի պատերին։
Շուկայական թատրոնի պատը աղյուսե պատ է, որը պատված է օգտագործված մաստակով, որը գտնվում է Փոստ Ալիում գտնվող ծառուղում  պալատական շուկայի տակ Սիեթլի կենտրոնում։
Ծանոթագրություններ
Կատեգորիա:Մաստակներ Կատեգորիա:Հակադեպրեսանտներ Կատեգորիա:Ամերիկյան հայտնագործություններ Կատեգորիա:Վիքիպեդիա:ՈՒՎ 2023-ի հոդվածներ
Վասիլևկա (գյուղ, Ստարոբեշևսկի շրջան)
Վասիլևկա (Василівка), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Վասիլևկա գյուղում բնակվում էր 1 131 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ստարոբեշևսկի շրջանի բնակավայրեր Կատեգորիա:Ուկրաինայի գյուղեր
Արխիպ Աբագինսկի
Արխիպ Աբագինսկի, (Архип Георгиевич Кудрин-Абагинский, ), խորհրդային յակուտ բանաստեղծ և թարգմանիչ։
Կենսագրություն
Ծնվել է Յակուտսկի շրջանի Աբագա գյուղում, գյուղացու ընտանիքում։ Դասավանդել է գյուղական դպրոցում, աշխատել է «Երիտասարդ բոլշևիկ» («Эдэр большевик») և «Պատրաստ եղիր» («Будь готов!») երիտասարդական թերթերում, ինչպես նաև` Յակուտիայի գրահրատարակչությունում և ռադիոհեռարձակման խորհրդում։ 1930-1932 թվականներին սովորել է Իրկուտսկի մանկավարժական ինստիտուտում, որտեղ ընտրվել է Արևելյան Սիբիրի գրողների միության անդամ։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) գործողությունների տարիներին մասնակցել է Կայսերական Ճապոնիայի դեմ մարտերին ։ Պարգևատրվել է մեդալներով։ Բանաստեղծի անունով է կոչվել Օլյոկմինսկի ուլուսի Աբագա գյուղի միջնակարգ դպրոցը։ Բացվել է գրողի տուն–թանգարանը ։
Ստեղծագործություն
Գրել սկսել է 1923 թվականից, առաջին՝ «Բանաստեղծություններ և երգեր» ժողովածուն հրատարակվել է 1927 թվականին։ Աբագինսկու հիմնական ստեղծագործությունները խորհրդային հասարակության և պետության զարգացման գործում Խորհրդային Միության կոմունիստական կուսակցության դերի մասին է․ դրանք են՝ «Կոմունիզմ` լայն ճանապարհով», «Հարազատ կուսակցություն», «Հաղթանակած հերոս ժողովուրդ» ստեղծագործությունների շարքերը։ Առաջին անգամ յակուտական պոեզիայի մեջ մտցրել է շեշտային բանաստեղծությունը ։ Նրա շատ բանաստեղծություններ դարձել են ժողովրդական երգեր։ Բանաստեղծի կարևորագույն ստեղծագործություններից են «Շանհայ» (1933) և «Ես ժողովրդի որդին եմ» (1938) պոեմները, որոնցից առաջինը նվիրված է Չինաստանի ժողովրդի՝ անկախության համար պայքարին, իսկ երկրորդը՝ սոցիալիստական հայրենիքի պաշտպանությանը։ Պատերազմի տարիներն հրատարակել է «Արևմուտք» և «Արևելելք» բանաստեղծությունների շարքերը։ Յակուտերեն է թարգմանել շատ ռուս և խորհրդային գրողների՝ Պուշկինի, Տուրգենևի, Գորկու, Չուկովսկու, ստեղծագործությունները ։
Արտաքին հղումներ
Կատեգորիա:Խորհրդային բանաստեղծներ Կատեգորիա:Խորհրդային թարգմանիչներ Կատեգորիա:Ռուս թարգմանիչներ Կատեգորիա:Հայրենական մեծ պատերազմի մասնակիցներ Կատեգորիա:20-րդ դարի ռուս բանաստեղծներ Կատեգորիա:Բանաստեղծներ այբբենական կարգով
QGIS
QGIS (Quantum GIS, Քյու ՋիԱյԷս), ազատ, բազմապլատֆորմ աշխարհատեղեկատվական համակարգ։
QGIS-ի վրա աշխատանքները սկսել են 2002 թվականի մայիսին, իսկ արդեն նույն թվականի հունիսին նախագիծ ստեղծվեց SourceForge հարթակում։ QGIS-ի ստեղծման նպատակը օգտագործողների կողմից աշխարհատեղեկատվական համակարգերից օգտվելն ավելի թեթև և հասկանալի դարձնելն էր, որին QGIS-ի ստեղծողները մասամբ հասել են։ Quantum GIS-ի ինտերֆեյսն շատ ավելի պարզ է, քան GRASS-ինը, որի վրա մեծ մասամբ հիմնված է QGIS-ը, իսկ մի քանի ասպեկտներով անգամ ավելի լայն հնարավորություններ է ընձեռնում, քան ArcGIS-ը։ QGIS-ի ինտերֆեյսը ստեղծվել է Qt գործիքակազմի միջոցով։
Տվյալների ցուցադրում
QGIS միջավայրում առանց ֆորմատների փոփոխության հնարավոր է տեսնել և կիրառել վեկտորային և ռաստրային տվյալները։ QGIS-ն աջակցում է տվյալների հետևյալ ֆորմատները․
Տվյալների հետազոտություն և քարտեզների կարգավորում
Շնորհիվ հարմարավետ գրաֆիկական միջավայրի հնարավոր է ստեղծել քարտեզներ և աշխատել տարածական տվյալների հետ։ Գրաֆիկական միջավայրն ներառում է մի շարք օգտակար գործիքներ, օրինակ․
Տվյալների վերլուծություն
Processing հավելվածի կիրառումով հնարավոր է վերլուծություններ կատարել OGR գրադարանն աջակցող PostgreSQL/PostGIS և այլ ֆորմատներում, որոնք գրված են ծրագրավորման Python լեզվով։ Այս պային QGIS-ը հնարավորություն է տալիս օգտագործել վերլուծության, ընտրման, գեոպրոցեսինգի, երկրաչափության և տվյալների բազայի կառավարման գործիքներ։ Նաև հնարավոր է օգտագործել ինտեգրված GRASS գործիքները, որոնք իրենց մեջ ներառում են GRASS-ի ավելի քան 300 մոդուլ։
Մոդուլային հավելվածներով QGIS-ի ֆունկցիոնալության ընդլայնում
Շնորհիվ մոդուլային հավելվածների QGIS-ը հնարավոր է հարմարեցնել հատուկ պահանջների համար։ QGIS-ը ներկայացնում է գրադարաններ, որոնք հնարավոր է օգտագործել մոդուլներ ստեղծելու համար։ C++ կամ Python լեզուներով հնարավոր է ստեղծել առանձին ծրագրել։
Արտաքին հղումներ
Կատեգորիա:Աշխարհագրական տեղեկատվական համակարգեր Կատեգորիա:ԱՏՀ ծրագրային ապահովումներ Կատեգորիա:Ազատ ծրագրային ապահովում Կատեգորիա:C++-ով գրված ազատ ծրագրային ապահովումներ
Հեքիաթների շատրվան
Կառուցման պատմություն
19-րդ դարի վերջին Բեռլինի քաղաքային ուժերը որոշեցին ձևավորել Ֆրիդրիխսհայն ազգային պարկի մուտքը։ 1896 թվականից շինարարության գծով քաղաքապետի խորհրդականի պաշտոն ստանձնած ճարտարապետ Լյուդվիգ Հոֆմանն առաջարկում է պարկում hեքիաթների շատրվան կառուցել։ Որպես յուրօրինակ ուղենիշ՝ ճարտարապետն իր համար ընտրում է Ֆրասկատի քաղաքի մոտ գտնվող Մոնդրագոնե վիլլայի ջրային թատրոնը (Wassertheater) ։
Նախագծի առաջին տարբերակը ներկայացվել է 1901 թվականին Բեռլինի մեծ գեղարվեստական ցուցահանդեսին։ Վիհլեմ II կայսերը նախագիծն ընդհանուր առմամբ դուր եկավ, բայց նա առաջարկեց որոշ փոփոխություններ կատարել։ Շատրվանի ստեղծման երկարատև պատմությունը Լյուդվիգ Հոֆմանը նկարագրել է իր հուշերում։ Առաջին էսքիզն արվել է 1901 թվականին ավարտված Հաղթանակի ճեմուղու տպավորության տակ։ Սակայն հասկանալով, որ դա քիչ է հուզում երեխաներին, և հաշվի առնելով նրանց սերն արկածների նկատմամբ՝ Հոֆմանը հետզհետե փոփոխեց նախագիծը։ Ի սկզբանե ծանրաքաշ սյունաշարը նա փոխեց արտաքնապես ավելի թեթև կիսակլոր կամարով, որը վերևում ավարտվում է բազրիքով՝ զարդարված տարբեր վայրի կենդանիների կերպարներով ։
Նախագծի մշակման և ճարտարապետական նախագծման վրա ծախսվել է չորս տարի։ Շինարարական աշխատանքները հաստատվել են միայն 1907 թվականին։ Շատրվանի ստեղծման և հարակից տարածքի բարեկարգման համար ծախսը կազմել է 960 000 ոսկե մարկ, ինչը ներկայումս հավասար է 4 850 000 եվրոյի։ Աշխատանքի հիմնական ցիկլը տևել է 6 տարի (1907֊1913)։ Վիհլեմ II-ի գահակալման 25֊ամյակին՝ 1913 թվականի հունիսի 15-ին, Հեքիաթների շատրվանը հանդիսավոր բացվեց հասարակության համար ։
Սակայն հանդիսատեսի անկեղծ ուրախությունը թաքցնել չհաջողվեց, և 4 օր հետո այդ նույն թերթում գրվեց․
Դիզայն
Համալիրի ընդհանուր չափերն են՝ 90x172 մետր։ Համալիրի գլխավոր հատվածը՝ 34x54 մ չափով, կառուցված է նեո-բարոկկո ոճով։ Համալիրի գլխավոր հատվածի ջրային ավազանը կառուցված է չորս հարթ կասկադային աստիճանների տեսքով՝ մեկ մեծ և ինը փոքր շատրվաններով, որոնք համալրված են գորտերի 7 ֆիգուրներով, որոնք նույնպես ջուր են ցայտում։ Գորտերից մեկն առանձնանում է որպես Արքայադուստր գորտ։ Շատրվանի այդ հատվածի քանդակները պատրաստված են խեցեքարից։ Արևելքից կասկադային ջրավազանը փակվում է կիսակլոր կամարով։ Կամարի ինը անցքերում տեղադրված են մեծ քարեր՝ զարդարված շան գլուխներով։ Վերևում կիսակլոր կամարն ավարտվում է ազգային և գրական հեքիաթների տարբեր կենդանիների քանդակներով։ Լյուդվիգ Հոֆմանն իր քաղաքաշինական պրակտիկայում լուրջ ուշադրություն է հատկացրել քանդակագործությանը, որը, ըստ նրա, Բեռլինում բավարար չէր ներկայացված ։
Քանդակ
1905 թվականին Լյուդվիգ Հոֆմանի հրավերով էսքիզների և հեքիաթային կերպարների ֆիգուրների ստեղծման վրա սկսեցին աշխատել Հարավային Գերմանիայից եկած 3 քանդակագործներ՝ Յոզեֆ Ռաուխը (1868֊1921), Իգնատիուս Տաշները (1871֊1912) և Գեորգ Վրբան (1872֊1939)։ Նրանց կողմից ստեղծվեց քանդակներով ձևավորման ընդարձակ ծրագիր, որը ներառում էր 106 ֆիգուր և ուղղակի դեկորատիվ տարրեր ։
Շատրվանի զարդարման համար նախ և առաջ ընտրվեցին Գրիմ Եղբայրների հայտնի հեքիաթների կերպարները՝ Հենզելն ու Գրետելը, Կոշկավոր կատուն, Մոխրոտըը, Կարմիր գլխարկը, Սպիտակաձյունիկը, Քնած գեղեցկուհին կամ միջնադարյան լեգենդների կերպարները, օրինակ՝ Ռյուբեցալը ։
Իգնատիուս Տաշները, որը նախկինում համագործակցել էր Հոֆմանի հետ Բեռլինի դպրոցների նախագծման ժամանակ, ստեղծեց տասը կենտրոնական քանդակ, որոնք եզերապատում են համալիրի կոմպոզիցիան։ Մեկնաբանելով հեքիաթները՝ թզուկներից մեկին, որը պառկած է Սպիտակաձյունիկի ոտքերի մոտ, քանդակագործն անսխալ հաղորդել է գերմանացի նկարիչ Ադոլֆ ֆոն Մենցելի դիմագծերը, որը մահացել է 1905 թվականին, երբ ձևավորվում էր շատրվանը։ Ժամանակակիցները ենթադրեցին, որ քանդագործ Իգնատիուս Տաշներն այդպես իր լուռ բողոքն է արտահայտել Մենցելի հիշատակին հուշարձան կառուցելու գաղափարը մերժելու դեմ։ Մենցելի «Երկաթագլանման գործարան» նկարը, որտեղ պատկերված էին արդյունաբերական ցեխերի աշխատանքային ծանր պայմանները, դժգոհություն առաջացրեց կայսեր մոտ։ Նման մեկնաբանություն կասկածներ էր հարուցում, քանի որ Պրուսիայի պատմության մեջ Մերցելի դերը բարձր էր գնահատվում և պետության ղեկավար Վիհլեմ II-ն անձամբ մասնակցեց նկարչի հանդիսավոր հուղարկավորությանը  ։
Յոզեֆ Ռաուխի քանդակած որսի 14 մարմարյա քանդակները զարդարում են կամարի վերին բազրիքները ։
Կամարի հետևում՝ ոչ շատ մեծ հեռավորության վրա տեղադրված է «Դելֆին» (Delphinbrunnen) շատրվանը, որի համար քանդակագործ Գեորգ Վրբան ստեղծեց չորս խումբ երեխաների, որոնք լողում են դելֆինների վրա։ Դրանք տեղակայված են շարտվանի շրջակայքում 8 մետր շառավղով։ «Դելֆին» շատրվանն ունի ազատ շրջանցում՝ շրջապատված թփերով և ծաղկաթմբերով՝ առասպելական կերպարների քանդակներով, որոնք ևս քանդակել է Գեորգ Վրբան ։
Ավերում և վերականգնում
Երկրորդ համաշխարհային պատերազմի ժամանակ և հատկապես Բեռլինի համար ընթացող մարտերի ժամանակ՝ 1945 թվականին, պարկը և հեքիաթների շատրվանը զգալիորեն ավերվեց։ Պատերազմից հետո պարկի շատ քանդակներ անհետացան։ Դրանք գտան միայն 1950 թվականին Ֆրիդրխսհայնի մոտ գտնվող պարտեզներից մեկի բարձր պատի հետևում՝ էապես վնասված վիճակում։ Ցավոք, հնարավոր չեղավ գտնել Վրբայի քանդակները՝ Տիկին Ձնաբուքը, մարդակերը (Menschenfresser) և հսկայի դուստրը (Riesentochter), որոնք նախկինում թփերի մեջ էին տեղադրված ։
Պատերազմի արդյունքում առաջացած վնասները վերականգնելու համար ԳԴՀ-ի իշխանությունները մի քանի փուլերով լայնածավալ վերականգնողական աշխատանքներ կատարեցին՝ 1951-1952, 1972-1973, 1982-1983 թվականներին ։
1990 թվականին Գերմանիայի միավորումից հետո պարկի մշտական խնդիրը դարձավ վանդալիզմը։ 2005 թվականին սկսվեց կապիտալ վերանորոգում։ 13 միլիոն եվրոյի հասնող ծախսերը 90 %-ով ծախսվել են Բեռլինի, դաշնային կառավարության և Եվրոմիության բյուջեից։ Մնացածն իրենց վրա են վերցրել մասնավոր հատվածի հովանավորները։ 2007 թվականի ամռանը հեքիաթների շատրվանը կրկին վերաբացվեց երկամյա վերականգնումից հետո ։
Արտաքին հղումներ
Կատեգորիա:1913 հիմնադրումներ Կատեգորիա:Բեռլինի տեսարժան վայրեր Կատեգորիա:Բեռլինի շատրվաններ
Դիդիե Դրոգբա
Դիդիե Յվես Դրոգբա Տեբիլի (Didier Yves Drogba Tébily, ), կոտ դ'Իվուարցի պրոֆեսիոնալ ֆուտբոլիստ է, ով հանդես է գալիս հարձակվողի դիրքում, Կոտ դ'Իվուարի հավաքականի ավագն է և բոլոր ժամանակների ամենաշատ գոլ խփած խաղացողը։ Նա նաև ամենաշատ գոլ խփած օտարազգի ֆուտբոլիստն է «Չելսիում», իսկ ընդհանրապես խփած գոլերով նա ակումբի պատմության մեջ վեցերորոդն է։
2012 թվականին նա տեղափոխվեց Չինական Շանհաի Շենհուաի ակումբ, որից հետո տեղափոխվեց թուրքակական Գալաթասարայ։
Խաղերը և գոլերը ազգային հավաքականի կազմում
Ընդհանուր՝ 104 խաղ/ 65 գոլ, 61 հաղթանակ, 21 ոչ-ոքի, 22 պարտություն։
Ծանոթագրություններ
Կատեգորիա:Չելսիի ֆուտբոլիստներ Կատեգորիա:Գալաթասարայի ֆուտբոլիստներ Կատեգորիա:Մարտի 11 ծնունդներ Կատեգորիա:1978 ծնունդներ Կատեգորիա:Ֆուտբոլի հարձակվողներ Կատեգորիա:Կոտ դ'Իվուարի ֆուտբոլիստներ Կատեգորիա:Օլիմպիկ Մարսելի ֆուտբոլիստներ Կատեգորիա:Կոտ դ'Իվուարի հավաքականի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ
Ստրեպտոմիցին
Ստրեպտոմիցին, անտիբիոտիկ, առաջանում է Actinomyces (Strepfomyces) ճառագայթասնկերից։ Առաջինն ստացել է ամերիկացի գիտնական Զ․ Վաքսմանը՝ A․ griseus-ից, 1944 թ.-ին։ Քիմիական բնույթով ստրեպտոմիցին դասվում է ամինագլիկոզիդային անտիբիոտիկների շարքը։ Ստրեպտոմիցինն ունի հիմնային հատկություն, ջրում լավ է լուծվում, օրգանական․ լուծիչներում գործնականորեն անլուծելի է։ Տարբեր թթուների հետ հեշտությամբ առաջացնում է աղեր, մոլ․ զանգվածը՝ 581,6։ Չոր պայմաններում ակտիվությունը պահպանում է 2-ից ավելի տարի։ Ստրեպտոմիցին․ ակտիվ է տուբերկուլոգային միկրոբակտերիայի, ժանտախտի, տուլարեմիայի, բրուցելոզի, ինչպես նաև դիզենտերիայի հարուցիչների, աղիքային ցուպիկի, ստաֆիլակոկերի, ստրեպտոկոկերի, պնևմոկոկերի, գոնոկոկերի, մենինգոկոկերի և այլնի հանդեպ։ Սնկերի, նախակենդանիների, անաերոբ մանրէների, սպիրոխետների, ոեկետսիաների և վիրուսների վրա չի ազդում։ Ստրեպտոմիցինի ազդեցության առաջնային մեխանիզմը դեռևս լրիվ պարզ չէ։ Կլինիկայում Ստրեպտոմիցինի կիրառումից առաջանում են բակտերիաների կայուն շտամներ, այդ պատճառով էլ ստրեպտոմիցին․ օգտագործում են այլ պատրաստուկների հետ զուգորդումներով։ Ստրեպտոմիցինի երկարատև օգտագործումն ազդում է լսողության վրա։ Ստրեպտոմիցին օգտագործում են նաև կենսաքիմիայում՝ ռիբոսոմների ֆունկցիաները և սպիտակուցների կենսասինթեզի մեխանիզմները հետազոտելու նպատակով։
Կատեգորիա:Հակաբիոտիկներ Կատեգորիա:Դեղամիջոցներ այբբենական կարգով
Սենյակային ճանճ
Սնունդ
Բերանային ապարատը լիզող-ծծող է։ Ի տարբերություն Շնաճանճերի, սենյակային ճանճերը ընդունակ չեն մաշկ կծել կամ արյուն խմել։ Ճանճերը կարող են միայն կուլ տալ հեղուկ կերակուր, իսկ պինդ կերակուրի դեպքում նրանք այն ջրիկացնում են իրենց  թուքի միջոցով։ Սենյակային ճանճը պոլիֆագ է հանդիսանում։ Ձվերի հասունացման համար էգերին անհրաժեշտ է սպիտակուցային սնունդ։
Կյանքի տևողություն
Ինչպես բոլոր միջատների, այնպես էլ ճանճերի կյանքի տևողությունը կախված է շրջապատող միջավայրի ջերմաստիճանից և նրանց լիարժեք կյանքի տևողությունը 8-10 օր է։ Նրանք իրենց շատ լավ են զգում սենյակային 23-25 °С ջերմաստիճանի դեպքում։
Տարածում
Կենտրոնական Ասիայի տափաստանները համարվում են սենյակային ճանճերի հայրենիքը, չնայած ներկա պահին նրանք տարածված են ամենուր, հիմնականում մարդկանց հետ՝ բոլոր մայրցամաքներում և բնության գոտիներում, ինչպես գյուղական վայրերում, այնպես էլ քաղաքներում։
Բազմացման և զարգացման փուլ
Էգը մեկ անգան ձվադրում է 70-120 սպիտակ, մոտավոր 1,2 մմ երկարությամբ ձու և իր կյանքի ընթացքում ձվադրում է 6 անգամ։ Յուրաքանչյուր ձվադրման ժամանակ մոտավորապես 100 ձու, իսկ կախված կլիմայական պայմաններից իր ամբողջ կյանքի ընթացքում ձվադրում է 600-2000 ձու։ Լավ պայմանների ընթացքում ճանճերը կարող են բազմանալ ամբողջ տարվա ընթացքում։
Ձվերի զարգացումը տևում է 8-50 ժամ։ Սենյակային ճանճերի թրթուրներն ունենում են  13 մմ երկարություն, սպիտակ գույնի, ետևի մասը կարծես կտրված լինի։ Նրանք ապրում են կղանքների և այլ փտող կիսահեղուկ միջավայրերում։
3–25 օր անց թրթուրը սողում է զով և չոր տեղ, ու վերածվում է հարսնյակի՝ առաջացնելով պուպարիում (թրթուրի ազատ և կարծրացած թաղանթ)։ Հարսնյակի զարգացման փուլը տևում է 3 օր։ Մեծահասակ միջատները սովորաբար ապրում են երկու շաբաթից մինչև մեկ ամիս, բայց նրանք կարող են ապրել նույնիսկ երկու ամիս։ 36 ժամ հետո (այսինքն ՝ 1,5 օր), հարսնյակից դուրս գալուց հետո նրանք արդեն ունակ են բազմացման։
Շփումը մարդու հետ
Սենյակային ճանճերը անհանգստություն են պատճառում հասարակությանը, հատկապես շոգ օրերին։ Նրանք հանդիսանում են տարբեր հիվանդությունների տարածման աղբյուր, հատկապես որդերի ձվերը՝  աղիքային վարակիչ հիվանդությունների, աչքերի հիվանդությունների և տուբերկուլյոզի։ Ճիճուները կարող են առաջացնել հյուսվածքների և աղիքների միոզներ ։
Ճանճերից պաշտպանվելու համար անհրաժեշտ են պրոֆիլակտիկ միջոցներ (կեղտոտ միջավայրը, որը կեր է հանդիսանում ինչպես ճանճերի, այնպես էլ իր ճիճուների համար, և ճանճերին հասանելի ախտածին միկրոօրգանիզմների աղբյուր են) և տարբեր ոչնչացնող միջոցներ (միջատասպանների կիրառում թրթուրների զարգացման վայրերում, թունավորված խայծեր, կպչուն ժապավեններ այն վայրերում, որտեղ մեծ միջատները շատ են)։
Ճանճերի թրթուրները մարդիկ օգտագործում է ձկնորսության մեջ՝ ուշադրության կենտրոնում պահելով ձկներին։ Հաճախ մտածված նրանք բազմացնում են թրթուրներ՝ մաքրում են նրանց հատուկ հեղուկով տարայի մեջ, հետո այն վաճառում։ Գնելով այդպիսի թրթուրներ, ձկնորսները պահում են սառնարանում՝ խուսափելով հետագա զարգացումից։
Արտաքին հղումներ
Կատեգորիա:Միջատներ Կատեգորիա:Երկթևանիներ Կատեգորիա:Ճանճեր Կատեգորիա:Խայթաճանճեր
1801
Մահեր
Կատեգորիա:1801 Կատեգորիա:Տարեթվեր
Արցախյան ազատամարտի հուշահամալիր (Կիրանց, Տավուշի մարզ)
Արցախյան ազատամարտի հուշահամալիր, 1989-1991 թվականներին հայ-ադրբեջանական զինված ընդհարումների, 1991-1994 թվականներին տեղի ունեցած Արցախյան ազատամարտի, հետագա տարիներին հայ-ադրբեջանական շփման գծում տեղի ունեցած սահմանային բախումների և 2020 թվականին տեղի ունեցած հայ-ադրբեջանական պատերազմի ժամանակ զոհված հայ ազատամարտիկներին, զինծառայողներին նվիրված զինվորական հուշահամալիր Հայաստանի Հանրապետության Տավուշի մարզի Կիրանց գյուղում ։ Հուշահամալիրում տեղադրված են Կիրանց և Աճարկուտ գյուղերից զինվորական ծառայության կամ պատերազմի մեկնած, ինչպես նաև Կիրանց գյուղի մարտերում զոհվածների հուշաքարերը։
Հուշահամալիրում տեղադրված հուշաքարեր
Հուշահամալիրում տեղադրված են հետևյալ ազատամարտիկների ու զինծառայողների հուշաքարերը՝
Ծանոթագրություններ
Կատեգորիա:Արցախյան ազատամարտի հուշարձաններ Կատեգորիա:Տավուշի մարզի հուշարձաններ
1804
Մահեր
Կատեգորիա:1804 Կատեգորիա:Տարեթվեր
Սեպտեմբերյան առավոտ
«Սեպտեմբերյան առավոտ» (Matinée de Septembre), ֆրանսիացի նկարիչ Պոլ Էմիլ Շաբասի նկարը, որը ստեղծվել է 1912 թվականին, հայտնի է դարձել ԱՄՆ-ում տեղի ունեցած սկանդալի շնորհիվ։
Պատմություն
Շաբասը այն նկարել է երեք տարի և 1912 թվականին այն առաջին անգամ ներկայացրել է Փարիզյան ցուցահանդեսում և աշխատանքի համար ստացել է մեդալ։ Սակայն նկարը սենսացիա չդարձավ։ Մեկ տարի անց նկարը ցուցադրվեց Չիկագոյի ցուցահանդեսում, որտեղ նկարչին մեղադրեցին ոչ պատշաճ ստեղծագործության համար։ Մեղադրողը պարտվեց դատում և դրանից հետո նկարը մեծ հայտնիություն ստացավ, մի քանի ամիս անց այն հայտնվեց Նյու Յորքի ցուցահանդեսում։ 1913 թվականի մայիսին Էնտոնի Կոմստոկը նկարը նկարագրեց, որպես անբարոյականություն ։ Չնայած նրան, որ այն ձեռք էր բերել սկանդալային հայտնիություն, հաջորդ տարիների ընթացքում նկարը լավ վաճառվեց ։
Grandson
Ջորդան Էդվարդ Բենջամին (Jordan Edward Benjamin, առավել հայտնի է որպես grandson , ), կանադացի-ամերիկացի երգիչ, երգերի հեղինակ և երաժիշտ, ով պայմանագրեր ունի Fueled by Ramen և RCA Records լեյբլների հետ։ Նա թողարկել է իր գլխավոր դեբյուտային մինի ալբոմը՝ «A Modern Tragedy Vol. 1»-ը, 2018 թվականի հունիսի 15-ին։ 2019 թվականի փետրվարի 22-ին դրան հետևել է «A Modern Tragedy Vol. 2» մինի ալբոմը։ Առաջին մինի ալբոմից «Blood // Water» սինգլը հայտնվել է Կանադայի և Միացյալ Նահանգների Billboard չարթերում։ Բենջամինի երաժշտությունը կենտրոնացած է մեր օրերի այն խնդիրների վրա, որոնք քիչ են ճանաչված հասարակության և մեդիայի կողմից։
Սեպտեմբերյան առավոտ
Պատմություն
«Սեպտեմբերյան առավոտ» նկարը համարվում է կիտչի օրինակ։ Նկարի մասին հիշատակվում է նաև Թենեսի Ուիլյամսի «Օրֆեյը իջնում է դժոխք» պիեսում։
Արտաքին հղումներ
Կատեգորիա:1912 նկարներ Կատեգորիա:Մերկ կանանց պատկերով նկարներ Կատեգորիա:Մետրոպոլիտեն թանգարանի նկարներ
Grandson
Վաղ տարիներ և կրթություն
Բենջամինը ծնվել է ԱՄՆ-ի Նյու Ջերսի քաղաքում, սակայն նրա ընտանիքը տեղափոխվել է Օնտարիո նահանգի Տորոնտո քաղաք, երբ նա երեք տարեկան էր (նա ունի այդ երկու պետությունների քաղաքացիությունները) ։ Նա երկու քույր ունի ։ Բենջամինը մեծացել է Տորոնտոյի Eglinton West կոչվող շրջանում   ։ Այստեղ նա սկսել է կրթություն ուսուցանել, նպատակ ունենալով ուսուցիչ դառնալ ։ Երկար ժամանակ նա աշխատում էր որպես դիջեյ Մոնրեալում ։ Բենջամինը շփում է ուսուցանել մինչև Լոս Անջելես տեղափոխվելը, որտեղ նա եկել է երաժշտական կարիերան շարունակելու համար  ։
Կարիերա
2016 թվականին Grandson-ը թողարկել է մի քանի սինգլներ, որոնք ավելի քան միլիոն սթրիմներ են հավաքել, ներառյալ «Bills», «Things Change», և «Bury Me Face Down» երգերը ։ 2017 թվականին նա պայմանագիր է կնքել RCA Records լեյբլի հետ և շարունակել է սինգլներ թողարկել, ներառյալ «Best Friends» և «Kiss Bang» երգերը ։
2018 թվականի ապրիլին հայտարարվել է, որ Grandson-ը պայմանագիր է կնքել Fueled By Ramen ձայնարգման լեյբլի հետ ։ Նա երկու սինգլ է թողարկել՝ «Blood // Water» (քաղաքական կոռուպցիայի մասին) և «Thoughts & Prayers» երգերը, որոնք քննադատում էին Մարջորի Սթոունման Դուգլաս ավագ դպրոցում հրաձգությունը ։
Նա թողարկել է իր առաջին մինի ալբոմը՝ «A Modern Tragedy Vol. 1»-ը 2018 թվականի հունիսին ։ Այդ մինի ալբոմից «6:00» սինգլը քննարկում էր ոստիկանության կոպտությունը ։ 2018 թվականի մայիսին թողարկվել է «Running from My Shadow» երգը՝ տեսահոլովակի հետ միասին ։
2018 թվականի ընթացքում Grandson-ը տարբեր շրջագայությունների է մասնակցել Hobo Johnson-ի, Joywave-ի, Nothing But Thieves-ի , Smashing Pumpkins-ի և Young the Giant-ի հետ միասին։
2019 թվականին փետրվարին նա թողարկել է «Apologize» սինգլը և հայտարարել երկրորդ մինի ալբոմի թողարկման մասին, որը թողարկվել է 2019 թվականի փետրվարի 22-ին ։
2019 թվականի հունիսին նա հաղթել է «SOCAN Songwriting Prize» մրցանակն իր «Blood // Water» երգի համար ։ 2019 թվականի սեպտեմբերին Grandson-ը թողարկել է «A Modern Tragedy Vol. 3» մինի ալբոմը, որը վերջինն էր այդ տրիլոգիայից ։ Ալբոմի «Rock Bottom» գլխավոր սինգլը 38-րդ հորիզոնական է զբաղեցրել Canadian Rock Chart-ում ։
Արտաքին հղումներ
Կատեգորիա:Կանադացի ռեփերներ Կատեգորիա:Կանադացի ռոք երաժիշտներ Կատեգորիա:Ապրող անձինք Կատեգորիա:1993 ծնունդներ Կատեգորիա:Երաժիշտներ այբբենական կարգով Կատեգորիա:Էլեկտրական երաժշտության ժանրի երաժիշտներ Կատեգորիա:Ալտերնատիվ ռոք երաժիշտներ Կատեգորիա:Հոկտեմբերի 25 ծնունդներ Կատեգորիա:Կանադացի երգիչներ Կատեգորիա:RCA Records-ի արտիստներ Կատեգորիա:Բեմական կեղծանուններ
Քարթալի Սուրբ Նշան հայ ուղղափառ եկեղեցի
Քարթալի Սուրբ Նշան հայ ուղղափառ եկեղեցի (Kartal Surp Nişan Ermeni Kilisesi), հայկական ուղղափառ եկեղեցի, որը գտնվում է Ստամբուլի Քարթալ շրջանում։ Եկեղեցու շենքը 16-րդ դարում կառուցվել է որպես կապելլա։ Ավելի ուշ, այն փլուզվել է և 1776 թվականին վերակառուցվել որպես դպրոց և եկեղեցի։
Եկեղեցին վերակառուցվել է 1857 թվականին։ Այն կանոնավոր գործում է սկսած 1857 թվականի սեպտեմբերի 1-ից ։ Վերջին անգամ վերակառուցվել է 1998 թվականին ։
Եկեղեցին համարվում է «Քարթալի Սուրբ Նշան հայկական եկեղեցի և դպրոց» հիմնադրամի սեփականությունը։
Արտաքին հղումներ
Կատեգորիա:Ստամբուլի հայկական եկեղեցիներ Կատեգորիա:Թուրքիայի հայկական եկեղեցիներ Կատեգորիա:Թուրքիայի հայկական կառույցներ
Լուբյանսկայա հրապարակ
Լուբյանսկայա հրապարակ (Лубянская площадь, ներառյալ նախկին Վլադիմիրյան դարպասները, 1926-1990 թվականներին - Ձերժինսկու հրապարակ), հրապարակ Մոսկվայի կենտրոնում, Կարմիր հրապարակից ոչ հեռու, որը գտնվում է Թատերական ուղանցման, Նիկոլսկայա փողոցի, Նոր հրապարակի, Լուբյանսկի ուղանցման, Մյասնիցկայա փողոցի, Բոլշայա Լուբյանկա և Պուշեչնի փողոցների միջև։
Անվան պատմություն
19-րդ դարում անվանումը տրվել է Լուբյանկա տեղանքի հետ կապված, որն էլ իր հերթին կոչվել է Լուբյանիցա և եղել է Մեծ Նովգորոդի շրջաններից։ Լուբյանկա տեղանունը առաջին անգամ տարեգրության մեջ հիշատակվում է 1480 թվականին, երբ Իվան III-ը կարգադրեց հանրապետության անկումից հետո Մոսկվայից տեղահանված նովգորոդցիներին բնակություն հաստատել այդ վայրում։ Նովգորոդցիների մասնակցությամբ էր, որ կառուցվեց Սուրբ Սոֆիայի եկեղեցին` Նովգորոդի Սոֆիայի տաճարի նմանությամբ և հենց նրանք էլ այդ շրջանը անվանեցին Լուբյանկա։ 19-րդ դարի սկզբին հրապարակը կոչվում էր Նիկոլսկայա՝ այստեղ տեղակայված Կիտայ-գորոդի Նիկոլսկի (Պրոլոմնի) դարպասների անվամբ ։
1926 թվականին այն վերանվանվեց Ձերժինսկու հրապարակ՝ ի պատիվ խորհրդային պետական անվտանգության ծառայության հիմնադիր Ֆելիքս Ձերժինսկու, որը մահացել էր այդ տարվա ամռանը։ Միաժամանակ, Բոլշայա Լուբյանկա փողոցը վերանվանվեց Ձերժինսկու փողոց, իսկ 1990 թվականին հրապարակը դարձյալ կոչվեց իր նախկին անվամբ՝ Լուբյանսկայա հրապարակ ։
Պատմություն
1835 թվականին հրապարակի կենտրոնում Իվան Վիտալիիկողմից կառուցվեց շատրվան։ Շատրվանը ծառայում էր որպես ջրառի ավազան, որտեղ խմելու ջուրը մատակարարվում էր Միտիշչիի ջրատարից։
Խորհրդային ժամանակաշրջան
1918 թվականի գարնանը Հակահեղափոխության և սաբոտաժի դեմ պայքարի համառուսաստանյան արտակարգ հանձնաժողովը (ՀԱՀ) զբաղեցրեց Բոլշայա Լուբյանկա փողոցի թիվ 11 շենքը։ Շենքի վրա տեղադրված հուշատախտակը պահպանում է այդ իրադարձության հետ կապված հիշողությունը՝ տեղեկացնելով, որ 1918 թվականի ապրիլից մինչև 1920 թվականի դեկտեմբեր Ֆելիքս Էդմունդովիչ Ձերժինսկին աշխատել է այդտեղ, որպես «ՀԱՀ»-ի նախագահ։ 1927 թվականին Լուբյանսկայա հրապարակը վերանվանվեց Ձերժինսկու հրապարակ։ 1931 թվականին Վիտալիի շատրվանն ապամոնտաժվեց և տեղափոխվեց Ալեքսանդրիյսկի պալատի բակ (որտեղ այժմ գտնվում է Ռուսաստանի գիտությունների ակադեմիայի Նախագահությունը)՝ Նեսկուչնի պուրակում, բայց ներկայումս չի գործում։ 1957 թվականին, հրապարակի կենտրոնում գտնվող ծաղկաթմբի վերևում, տեղակայվեց ճոպաններով ամրացված գորգ–ինքնաթիռ երեխաների պատկերներով ։ 1958 թվականին հրապարակի կենտրոնում` նախկին շատրվանի տեղում, տեղադրվեց Ձերժինսկու հուշարձանը, որը պատրաստվել էր  քանդակագործ Է.Վ.Վուչետիչի կողմից։ 1990 թվականին հրապարակին վերադարձվեց իր պատմական անվանումը։ 1990 թվականի հոկտեմբերի 30-ին՝ Քաղաքական բռնաճնշումների զոհերի հիշատակի օրը, «Հուշամատյան» ընկերությունը հրապարակում կանգնեցրեց Գուլագի զոհերի հուշարձանը՝ Սոլովկիից բերված մեծ քար։ 1991 թվականի օգոստոսի 22-ին, օգոստոսյան խռովության պարտությունից հետո ժողովրդավարական մասսաների տրամադրությունների աճի ֆոնին, Ձերժինսկու արձանը ապամոնտաժվեց և տեղափոխվեց Արվեստի պուրակ՝ Կրիմսկի Վալում գտնվող Նկարչի կենտրոնական տան շենքի մոտ, որտեղ այն գտնվում է մինչ օրս՝ Խորհրդային Միության դարաշրջանի այլ հուշարձանների հարևանությամբ։
Պետական անվտանգության մարմինների շենք
Կառույցը «Ռոսիա» ապահովագրական ընկերության նախկին մասնաշենքն է, որը կառուցվել է 1897-1898 թվականներին ակադեմիկոս Ա. Իվանովի նախագծով, իսկ հետագայում վերակառուցվել է Ալեքսեյ Շչուսևի նախագծով։ Շենքը ԽՍՀՄ Պետական անվտանգության կոմիտեի շտաբ-բնակարանն էր, այնուհետև դարձավ Ռուսաստանի անվտանգության ծառայության շտաբ-բնակարանը։ «Լուբյանկա» բառը այլաբանորեն զուգորդվում է պետական անվտանգության մարմինների հետ (ճիշտ այնպես, ինչպես «Պետրովկան»՝ քրեական հետախուզության վարչության հետ)։
Ռուսաստանի ԱԴԾ նոր շենք
1979-1982 թվականներին Բոլշայա Լուբյանկայի (այն ժամանակ Ձերժինսկի փողոց) և Կուզնեցկի կամրջի ձախ անկյունում մի խումբ ճարտարապետներ Բորիս Պալույի և Գլեբ Մակարևիչի ղեկավարությամբ կառուցեցին ԽՍՀՄ ՊԱԿ-ի նոր շենքային համալիրը, որտեղ տեղափոխվեց գերատեսչության ղեկավարությունը։ Շենքը կառուցվել է ''Ф. Швабе'' (Ֆ. Շվաբե) ընկերության քանդված շենքի տեղում (ավելի մանրամասն` տե՛ս «Վորովսկու հրապարակ» հոդվածը)։ 1985-1987 թվականներին Մյասնիցկայա փողոցի (այն ժամանակ Կիրովի փողոց) աջ անկյունում նույն ճարտարապետների կողմից կառուցվեց ԽՍՀՄ ՊԱԿ-ի հաշվողական  կենտրոնի շենքը։
ԽՍՀՄ ՊԱԿ-ի հաշվողական կենտրոն
Հաշվողական կենտրոնի շենքը կառուցվել է 1987 թվականին ճարտարապետներ Բորիս Պալույի և Գլեբ Մակարևիչի նախագծով։ Շենքը ներառում է նախկինում գոյություն ունեցող տան ճակատը ։ Ներկայումս դա ԱԴԾ Տեղեկատվական անվտանգության կենտրոնն է։